open-index/open-wikipedia-markdown huggingface dataset:
Organisation del tractate pri colectiv securitá

Li **Organisation del tractate pri colectiv securitá** (russ: Организация Договора о коллективной безопасности – ОДКБ) es un militari allitantie in Eurasia con un hegemonie de Russia. Li organisation es anc conosset per su russ acurtation *OVKS*. It esset fundat in li annu 2002 e es basat sur li Tractate pri colectiv securitá inter states del ex-[Soviet Union]] in li annu 1992

Li Organisation del tractate pri colectiv securitá have six membres. Li sede del organes del organisation es in Moscva. Li general-secretario es desde li januar 2023 Imangali Tasmagambetov de Kazakstan.

Quale li NATO li Organisation del tractate pri colectiv securitá have anc un parlamentari assemble.

## Membres
* Armenia
* Bielorussia
* Kazakstan
* Kirgizistan
* Russia
* Tadjikistan

### Ex-membres
* Azerbaidjan: esset un membre in li Tractate del colectiv securitá, ma ne prolongat li membritá in li annu 1999.
* Georgia: esset un membre in li Tractate del colectiv securitá, ma ne prolongat li membritá in li annu 1999.
* Uzbekistan: esset un membre in li Tractate del colectiv securitá, ma ne prolongat li membritá in li annu 1999. Uzbekistan devenit denov un membre in li annu 2006, ma abandonat su membritá in li junio 2012.

### Observatores
In li parlamentari asemble del Organisation del tractate pri colectiv securitá es observatores:
* Li parlament de Serbia desde li annu 2013.
* Li parlament del Union Russia-Bielorussia desde li annu 2010.
* Li parlament del Afganistan inter 2013 til 2021.

## Organes
* Consilie por colectiv securitá: it consiste ex li chefes del states e chefes del guvernamenentes del membres. Li Consilie pri colectiv securitá decide pri li scopes del organisation. Su decisiones es obligatori por omni membre-states.
* Consilie del ministres por externi aferes
* Consilie del ministres por defense
* Consilie del secreatarios del Consilies del securitá
* Secretariatu: Li secretariatu es li sol organ del Organisation del tractate pri colectiv securitá, quel labora permanentmen. Li sede del secretariatu es Moscva.
* Parlamentari asemble del Organisation del tractate pri colectiv securitá

## Militarie
Li Organisation del tractate pri colectiv securitá ne have un propri armé, ma rapid truppes de intervention. In li januar 2022 truppes del Organisation del tractate pri colectiv securitá auxiliat finir un rebellion in Kazakstan.
Christopher Luxon

**Christopher Mark Luxon** es un politico de Nov-Zeland. Il nascet li 19-im de julí 1970 in li Christchurch e il es desde li 27-im de novembre 2023 prim-ministre de Nov-Zeland. Christopher Luxon es membre del guvernant National Partise de Nov-Zeland e desde li 30-im de novembre 2021 presidente de ti-ci partise.

## Personal e professional vive
Christopher Luxon studiat comercie al University of Canterburry in Christchurch. Inter 1993 e 2011 il laborat por li firma Unilever. Christopher Luxon esset chef executiv director de  Air New Zealand inter 2011 e 2019.

Christopher Luxon es maritat con Amanda Luxon e li cuple have du infantes.

## Polical cariera
* 2020 Christopher Luxon es electet quam membre del parlament de Nov-Zeland por li National Partise de Nov-Zeland.
* 2021 Christopher Luxon es ye li 30-im de novembre 2021 electet quam presidente del National Partise de Nov-Zeland.
* 2023 Christopher Luxon devenit ye li 27-im de novembre 2023 prim-ministre de Nov-Zeland.
Abdourahamane Tchiani

**Abdourahamane Tchiani** (arab: عبد الرحمن تشياني), anc nominat *Omar Tchiani*, es un oficero e politico de Niger. Il nascet in li annu 1964 in li village Toukounous in Filingué e es desde li 26-im de julí 2023 per un colpe del state del militare chef del state de Niger.

## Personal e professional vive
Abdourahamane Tchiani es un professional oficero desde li annu 1984. Il apartene al popul de Hausa. Abdourahamane Tchiani studiat al National School of Active Officers in Thiès (Senegal).

Abdourahamane Tchiani partiprendet in pluri international missiones militari in extrania.

Abdourahamane Tchiani recevit in li annu 2012 li militari rang de un colonel e in li annu 2018 il atinget li rang de brigade-general. 

Abdourahamane Tchiani es maritat con Sabira Issa e have quin infantes.

## Political cariera
* 2011-2023 Abdourahamane Tchiani esset chef del guardie presidential.
* 2023 Abdourahamane Tchiani subverte ye li 26-im de julí 2023 li democratic electet presidente de Niger Mohamed Bazoum e devenit quam ductor del National Consilie por li protection del patria chef del state.
Árbor

In botanica, un **árbor** es un perenni plante con un elongat stípite, o trunc, usualmen suportant branches e folies. In alcun usages, li definition de árbor mey esser plu strett, includent solmen lignic plantes con crescement secundari, plantes que es usabil quam carpentallia, o plantes plu quam un specificat altore. 
In plu largi definitiones, li plu alt palmes, árboral filices, bananes, e bambús es anc árbores. Li árbores ne es un monofiletic taxonomic gruppe, ma consiste de un larg varietá de species de plantes que ha evoluet independentmen un trunc e branches por crescer super altri plantes a competir por li lúmine del sole. Li majoritá de species de árbor es angiospermes o durilignes; del reste, multi es gimnospermes o mollilignes. Multi árbores atinge grand etá, alcun til pluri mill annus. Li árbores ha existet por 370 million annus. It es estimat que hay circa tri billion matur árbores in li munde.

Un árbor tipicmen have multi secondari branches suportat super del terre per li trunc. Ti trunc usualmen contene lignosi histe por fortie, e vasculari histe a portar materiales de un parte del árbor a unaltru. Por lu max árbores, li trunc es circumdat per un marcotte de cortice que acte quam un protectiv barriere. Sub li terre, li radicas brancha e extende largmen; ili acte de ancrar li árbor e extracte aqua e nutrientes ex li suol. Super li terre, li branches divide ad-in plu micri branches e ramelles. Li ramelles tipicmen porta folies, quel absorpte luminal energie e converte it ad-in sucres per fotosintese, provider li alimente por li crescentie e developation del árbor.

Li árbores usualmen reproducte per semes. Flores e fructe mey esser present, ma alcun árbores, quam coniferes, have pollinic cones e semic cones. Li palmes, bananes, e bambús anc producte semes, ma árboral filices producte spores.

Li árbores posse reducter erosion e moderar li clima. Ili extracte carbon dioxide ex li atmosfere e acumula grand quantitás de carbon in lor histes. Li árbores e forestes provide un domicilie por multi species de animales e plantes. silvas tropical es inter li max mult biodiverse domicilie in li munde. Li árbors provide ombre e protection, ligne por construction, combustibiles por cocinar e calentar, e fructe por manjage, plus multi altri usus. In multi regiones del munde, forestes contrae quam árbores es tranchir a cresce li quantitá de terre disponibil por agricultura. Por lor longevitá e utilitá, árbores sempre ha esset reveret, con boscages sacri in varie culturas, e ili lude un rol in multi mitologies.

## Vide anc
* Botanica
* Forme vital de plante
* Plante

## Referenties
Flor

Un **flor** es li reproductiv structura de florant plantes (plantes del division Angiospermae). Flores producte gametofites, quel in florant plantes consiste de un poc haploid celules que producte gametes. Li "mascul" gametofite, quel producte non-motil sperma, es incudet intern granules de polline; li "feminin" gametofite es contenet in li ovule. Quande polline ex li antere de un flor es depositet sur li stigma, to es nominat pollination. Alcun flores mey self-pollinar, productent semes con polline del sam flor o un diferent flor del sam plante, ma altrus have mecanismes por preventer self-pollination e usa cruce-pollination, quande polline es transfertet del antere de un flor al stigma de un altri flor sur un diferent individue del sam specie.

Self-pollination ocurre in flores u li stámine e carpele matura al sam tempor, e es locat por que li polline posse cader sur li stigma del flor. 
Ti pollination ne besona un custa al plante a provider néctar e polline quam manjage por pollinatores. Alcun flores producte diaspores sin fertilisation (partenocarpie). Flores contene sporangiumes e es li plazza u gametofites developa.

Max florant plantes depende sur animales, quam apes, tineas, e papiliones, a transferter lor polline inter diferent flores, e have evoluet a atraet ti pollinatores per varie stratagemas, includent lucidmen colorat, prominent petales, atrativ odores, e li production de néctar, un fonte de manjage por pollinatores. 
Per ti metodes, multi florant plantes have co-evoluet con lor pollinatores a esser mutualmen dependent sur li servicies ili provide a unaltru: por li plante, medie de reproduction; por li pollinatore, nutrition. Pos fertilisation, li ovarium del flor deveni un fructe contenent semes.

Flores long ha esset apreciat per homes por lor bellitá e plesent odores, e ili anc have cultural significantie quam religiosi, ritual, o simbolic objectes, o quam fontes de medicamentes e manjage.

## Vide anc
* Botanica
* Fisiologie de plantes
* Plante

## Referenties
Bandung

**Bandung** es un cité in Indonesia. It es situat sur li insul Java e es li cité capital del Provincia West Java. Li fluvie Cikapundung flue li cité. Til li annu 1972 li cité portat li nómine *Bandoeng*.

Bandung have 2.527.854  (2019) habitantes e un area de 166,6 quadrat-kilometres. Secun li númere de habitantes Bandung es li quaresim max grand cité de Indonesia.
Mollusco

Li **molluscos** (Filum **Mollusca**) es li duesim max grand filum de ínvertebrat animales, sequent Artropoda. Circa 76.000&nbsp;extant species de molluscos es reconosset. Li númere de fossil species es estimat inter 60.000 e 100.000 plu species. Li proportion de índescrit species es tre alt. Multi taxones remene micrimen studiat.

Molluscos es li max grand marin filum, includent circa 23% de omni nominat marin organismes. Numerosi molluscos anc vive in dulci aqua e terrestri domicilies. Ili es tre diversi, ne solmen in grandore e anatomic structura, ma anc de conduida e domicilies. Li molluscos tipicmen es dividet ad-in 7 o 8&nbsp;taxonomic classes, de quel du es totmen extint. Li Cefalopodes, quam li calamare e li octopus, include li maxim nervalmen complex e inteligent de omni invertebrates. O li calamare gigant o li calamare colosal es li max grand del savet species de invertebrates. Li gastropodes (helices e limaces) es li maxim numerosi molluscos, con 80% del total de classificat species.

Li quar universal trates que defini modern molluscos es un córpor precipue consistent de solid muscul, un mantó con un grand cavitá usat por respiration e excretion, li presentie de un radula (excepte in bivalves), e li structura del sistema nerval. Altri quam ti comun elementes, molluscos have grand morfologic diversitá, talmen multi libres basa lor descriptiones sur un "hipotetic antecessoral mollusco". To have un singul, "patelle-esc" conche sur su cime, quel es composit de proteines e chitin fortificat con calcium carbonat, e it es secreet per un mantó covri li tote de superfice superiori. Li funde del animale consiste de un singul musculari "pede". Benque molluscos es coelomates, li coelom es usualmen micri. Li chef cavitá córporal es un hemocoel tra quel sangue circula; talmen, lor sistemas circulatori es normalmen apert. Li "generalisat" mollusco have un raspant "lingue" (li radula) por manjar e un complex sistema digestiv, u exsudat muc e microscopic, muscul-motivat "capilles" nominat cilia have varie important roles. Li generalisat mollusco have du parat nerval cordes (tri in bivalves). Li cerebre, in ti species que have un, circumda li esofag. Lu max molluscos have ocules, e omni have sensores a detecter chimicalies, vibrationes, e contacte. Li max simplic tip de molluscal sistema reproductiv usa extern fertilisation, ma plu complex variationes ocurre. Prescmen omni molluscos producte oves, ex mey emerse trocoforic larves, plu complex veligeri larves, o tre micri adultes. 

Bon evidentie existe por li aparantie de gastropodes, cefalopodes, e bivalves in li Cambrian periode, ante 541–485,4&nbsp;million annus. Totvez, li historie evolutionari ambi of li emersentie del molluscos del antecessoral Lophotrochozoa e de lor diversification ad-in lor vivent e fossil formes es ancor subjectes de debatte scientific.

Molluscos ha esset e ancor es un important fonte de manjage por homes.

## Vide anc
* Animale
** Ínvertebrate

## Referenties
Henry Kissinger

**Henry Alfred Kissinger**, nascet quam *Heinz Alfred Kissinger* esset un politico de USA. Il nascet li 27-im de may 1923 in Fürth (Germania) e morit in li etá de 100 annus ye li 29-im de novembre 2023 in Kent (Connecticut). Henry Kissinger esset ministre de externi aferes del USA 22-im de septembre 1973 til 20-im de januar 1977 in li guvernamentes del presidentes Richard Nixon e Gerald Ford. Henry Kissinger esset membre del Republican Partise. Henry Kissinger recivet in li annu 1973 li Nobel-premie por pace.

## Personal e professional vive
Henry Kissinger es de judeic orígine e il nascet in Germania. In li annu 1938 Henry Kissinger fugit Germania pro li anti-semitisme del nationalsocialist dictatura e translocat a London e il emigrat con su familie al USA. In li annu 1943 Henry Kissinger recevit li civitá del USA. Inter 1943 e 1946 Henry Kissinger servit in li armé del USA e combattet in li Duesim Guerre Mundal contra li nationalsocialist Germania.

Pos li  Duesim Guerre Mundal Henry Kissinger studiat political scientie in li Universitá de Havard e il anc fat su doctoratu ta. Pos su studies il laborat inter 1954 e 1971 al Universitá de Harvard e docet ta political scientie. Pos li fine de su activ political cariera Henry Kissinger esset professor por international diplomatie al Universitá de Georgetown in Washington, D.C..

Henry Kissinger esset duvez maritat e havet du infantes.

## Polical cariera
* 1969-1975 Henry Kissinger esset Consiliero del national securitá del USA.
* 1973 Henry Kissinger recivet li Nobel-premie del pace pro su negorciationes con li vietnames politico Lê Đức Thọ por finir li Guerre de Vietnam 
* 1973-1977 Henry Kissinger esset ministre por externi aferes del USA in li guvernamentes del presidentes Richard Nixon e Henry Ford.
* 1977-1981 Director del argentie por consiliar in political aferes Council on Foreign Relations.
Katarina Pandza

**Katarina Pandza** es un professional handball-lusora de Austria. Ella nascet li 17-im de april 2002 in Mödling e ella lude desde li seson 2022/23 por croat club ŽRK Podravka Koprivnica.

Katarina Pandza es 1,79 metres alt. Anc li juniori sestra de Katarina Pandza, Ana Pandza lude handball.

## Clubs
* 2009-2019 Hypo Niederösterreich (Austria)
* 2019-2023 TuS Nürtingen (Germania)
* 2023–	 ŽRK Podravka Koprivnica (Croatia)

## International
Katarina Pandza lude desde li 18-im de novembre 2019 por National representation de Austria in li handball por féminas. Til li 11-im de novembre 2023 ella ludet 27 vezes por Austria e jettat 94 goles. Katarina Pandza partiprendet con li National representation de Austria in li handball por féminas in li championatu mundal de handball por féminas 2023 in Dania, Norvegia e Svedia.

## Successes
Champion de Austria con Hypo Niederösterreich.
* 2024 e 2025 Champion de Croatia] con ŽRK Podravka Koprivnica
* 2023, 2024 e 2025 Bocale de Croatia] con ŽRK Podravka Koprivnica
Insecte

Li **insectes** (del latin **') es [[Hexapoda|hexapodic]] [[ínvertebrate]]s del [[classe (biologie)|classe]] **Insecta'''. Ili es li max grand gruppe del artropodic filum. Insectes have un chitinosi exosquelette, un tri-part córpor de (cap, torax, e abdómine); tri pares de articulat gambes, complex ocules, e un pare de antennes. Lor sangue ne es totmen contenet in vases; alcun circula in un apert haemocoel. Insectes es li max diversi gruppe de animales; con plu quam un million descrit species, ili inbrassa plu quam demi de omni animal species.

Presc omni insectes cova de oves. Li crescentie de insectes es limitat per lor inelastic exosquelette, talmen lor developation involue un serie de mudes. Li ínmatur stadies sovente difere del adultes in structura, hábitu, e domicilie. Gruppes que suffre quar-stadial metamorfose mey haver un presc ínmobil cocon. Insectes que suffre tri-stadial metamorfose manca un cocon, developant tra un serie de crescentmen adultesc nimfal stadies. Li plu alt nivelle de afinitás del insectes ne es clar. Fossilisat insectes de enorm grandore ha esset trovat del Paleozoic Era, includent gigant libellules con ales del largita til 70 cm. 
Li max diversi gruppes de insectes apara ha coevoluet con florant plantes.

Adult insectes tipicmen move per pedear e volar; alcun posse svimmar. Insectes es li sol invertebrates que posse far sustenet propulset volada; insectal volada evoluet solmen unvez.  Multi insectes passa parte de lor vives sub aqua; lor larves have branches, ma alcun have aquatic adultes adaptat por svimmar. Alcun species, quam li Gerridae, posse pedear sur li superficie del aqua. Lu max del insectes es solitari, ma alcun, quam apes, formicas, e termites, es social e vive in grand, tre organisat colonias. Altrus, p.ex. forficules, provide maternal cuida, gardant lor oves e yunellos. Insectes posse comunicar con unaltru in pluri manieres. Mascul tineas posse sentir li feromones de feminin tineas til grand distanties. Altri species comunica con sones: mascul grillies stridula con lor ales pro atrae females e repel other mascules. 
Lampirid scarabes comunica usar lúmine.

Homes egarda multi insectes quam pestes, precipue tis que damagea recoltes, and pena a controlar les con insecticides e altri tecnics. Altrus es parasitic e mey acter quam vectores de maladies. Pollination per insectes es essential por li reproduction de multi florant plantes e talmen por lor ecosistemas. Multi insectes es ecologicmen beneficial quam predatores de pestic insectes. Du species es economicmen important e ha esset domesticat: bombixes por seta e apes por miel. 

## Vide anc
* Animale
** Ínvertebrate
** Artropode
* Social insecte

## Referenties
Artropode

Li **artropodes** (grec *ἄρθρον* (arthron) e *πούς* (pous), pede (gen. ποδός)) es invertebrates que es un parte del filum **Arthropoda**. Ili have un exosquelette con un cuticul composit de chitin, sovente mineralisat con calcium carbonat, un córpor de diferentiat (metameric) segmentes, e parat, articulat apendages. Por crescer, ili deve suffrer stadies de mudes, un processu per quel ili versa lor exosquelettes a revelar un nove. Ili es un tre diversi gruppe, havent til 10 million species. Li insectes, aranés, crustacés, e centipedes es exemples de artropodes.

Hemolimf es li analog de sangue por max artropodes.  Un arthropode have un apert sistema circulatori, con un corporal cavitá nominat un hemocoel tra quel li hemolimf circula al intern organes. Simil de lor exteriores, li intern organes de artropodes es composit generalmen de repetit segmentes. Lor sistema nerval es "scalesc", con pares de ventral nerval cordes extendent tra omni segmentes e formant pares de ganglies in chascun segmente. Lor capes es format per li fusion de varyiant numeres de segmentes, e lor cerebres es format per li fusion del ganglies de ti segmentes e circumda li esofag. Li sistemas respiratori e excretori de artropodes varia, dependent sur ambi lor vicinités e lor subfilumes.

Li artropodes usa combinationes de complex ocules e pigment-cavic ocelles por vision. In multi species, li ocelles solmen posse detecter li direction de lúmine, e li complex ocules e li chef fonte de information. Artropodes anc have un larg range de chimic e mecanic sensores, usualmen basat sur modificationes del multi setules nominat setae que projecte tra lor cuticules. 

Similmen, lor reproduction e developation varia: omni terrestri species usa intern fertilisation, ma aquatic species usa o intern o extern fertilisation. Presc omni artropodes posi oves, benque multi species parturi vivent yunellos pos li oves ha covat intra li matre, ma un poc es vermen viviparosi, quam afides. Artropodal yunellos varia de miniatur adultes a larves e erucas que manca articulat gambes e eventualmen suffre un total metamorfose a producter li adult forme. Li nivelle de maternal cuida de yunellos varia de nonexistent al prolongat cuida providet per li social insectes.

Li progenitores evolutionari del artropodes data al Cambrian periode, e li gruppe generalmen es considerat quam monofiletic.

## Vide anc
* Animale
** Ínvertebrate

## Referenties
Jonas Gahr Støre

**Jonas Gahr Støre** es un politico de Norvegia. Il nascet li 25-im de octobre 1960 in li Oslo e il es desde li 14-im de octobre 2021 prim-ministre de Norvegia.Jonas Gahr Støre es membre del Partise de laboreros e desde li 14-im de junio 2014 presidente de ti-ci partise.

## Personal e professional vive
Jonas Gahr Støre studiat scienties del state al Institute por political studies in Paris (Francia). Pos li studies il laborat quam explorator in un economic insitute in Oslo. In li annu 1985 Jonas Gahr Støre comensat su cariera quam funcionario del state.

Jonas Gahr Støre es maritat con Marit Slagsvold e li cuple have tri filios.

## Polical cariera
* 1995 Jonas Gahr Støre devenit membre del Partise de laboreros.
* 2009 Jonas Gahr Støre es electet quam membre del parlament de Norvegia por li Partise de laboreros.
* 2005-2012 Jonas Gahr Støre esset ministre por externi aferes de Norvegia in li guvernament de Jens Stoltenberg.
* 2012-2013 Jonas Gahr Støre esset ministre por sanitá de Norvegia in li guvernament de Jens Stoltenberg.
* 2014 Jonas Gahr Støre devenit ye li 14-im de junio 2014 presidente del Partise de laboreros.
* 2021 Jonas Gahr Støre devenit ye li 14-im de octobre 2021 prim-ministre de Norvegia.
Mont-Tremblant

**Mont-Tremblant** es un cité in Canada. It es situat in sud-west de Canada in li sud del provincia Québec. Mont-Tremblant apartene al region Les Laurentides. Li fluvie Rivière du Diable. 

Mont-Tremblant have 10.992 (2021) habitantes e un area de 166,6 quadrat-kilometres.

Mont-Tremblant es un populari destination por turisme e sport hivernal, precipue por ski alpin. In li decembre 2023 evenit competitiones del bocale mundal por ski alpin in Mont-Tremblant.
Alina Grijseels

**Alina Grijseels** es un professional handball-lusora de Germania. Ella nascet li 12-im de april 1996 in Wesel e ella lude desde li annu 2025 denov por Borussia Dortmund

Alina Grijseels es 1,74 metres alt. Ella esset electet quam max bon handball-lusora de Germania in li annus 2021 e 2022.

## Clubs
Ella comensat luder handball in li club TV Biefang 1912.
* 2013-2014 TuS Lintfort
* 2014-2023 Borussia Dortmund
* 2023- Metz Handball (Francia)
* 2024–2025	CSM Bucarest (Rumania)
* 2025–	Borussia Dortmund

## International
Alina Grijseels lude desde li 21-im de marte 2018 por National representation de Germania in li handball por féminas. Desde li junio 2021 ella es juntmen con Emily Bölk capitano del National representation de Germania in li handball por féminas. Til li 6-im de novembre 2025 ella ludet 112 vezes por Germania e jettat 393 goles. Alina Grijseels partiprendet con li National representation de Germania in li handball por féminas in li championatu mundal de handball por féminas 2023 in Dania, Norvegia e Svedia e 2025 in Germania e Nederland.

## Successes
* 2021 e 2022 Handball-lusora del annu in Germania.
Mark Zuckerberg

**Mark Elliot Zuckerberg** es un successosi interprendero del USA. Il nascet in li 14-im de may 1984 in White Plains (New York e fundat quam studiante in li annu 2004 juntmen con Dustin Moskovitz, Chris Hughes e Eduardo Saverin li social retage Facebook. Mark Zuckerberg es presidente del interprense Meta Plattforms.

Mark Zuckerberg es de judeic orígine. Il studiat in Harvard informatica e psicologie, ma il ne finit su studies. 

Per li tre successosi social retage Facebook Mark Zuckerberg devenit tre rich. Secun un estimation del jurnal Forbes li fortun de Mark Zuckerberg es circa 104 milliardes US-Dóllar. 

In li annu 2014 Mark Zuckerberg maritat Priscilla Chan e li cuple have tri infantes.
Dennis Hopper

**Dennis Lee Hopper** esset un famosi actor de cinemá de director de filmes del USA. Il nascet li  17-im de may 1976 in Dodge City  (Kansas) e morit li  29-im de may 2010 in Los Angeles (California, USA). 

Dennis Hopper studiat acter in San Diego e  in New York. Dennis Hopper ludet 1955 e 1956 con James Dean in li filmes Rebel without a cause e Giant. Il ludet e esset li director e actet self in li  film Easy Rider con Peter Fonda in li annu 1969. 

Dennis Hopper ludet sovente alienat  e excentric caracteres in filmes. Dennis Hopper ludet anc in li film de guerre Apocalypse Now. Dennis Hopper lundet in li film Speed in li annu 1994 li alienat criminard *Howard Payne*. Dennis Hopper esset activ quam actor inter 1954 e 2010.

Dennis Hopper esset maritat quinvez e havet quin infantes.
Vibrator

**Vibrator** es un sexual ludette. On usa it por li stimulation al orgasme. Un vibrator es un electro-mecanic instrument quel have un micri electro-motor quel producte oscilationes e it stimula per su movementes li erogeni zones. Vibratores es sovennte usat quam auxiliari instrument por li mastubation de féminas per li stimular li clitoris del fémina. Sovente vibratores have li forme de un pénis.

Vibratones es fat de diversi materiales. Hodie ili es sovente fat de plastic o silicon e es propulset per batteries. In prim vibratores esset inventet in annus 80 del 19-im secul por remediar histeric patientes per li stimulation al orgasme. Desde li sexual revolution in li annus 60 del 20-im secul vibratores es plu e plu usat quam sexual ludettes.

Anc mannes posse usar vibrator por li sexual stimulation.
Otopeni

**Otopeni** es un cité in Rumania. It es situat in sud del land in li historic region Muntenia ( Sud-Valachia). Otopeni apartene al procincia Ilfov nord del cité capital Bucarest.

Otopeni have 21.750 (2021) habitantes e un area de 31,60 quadrat-kilometres.

Li aeroportu de Bucarest, li Bucarest Henri Coandă International Aeroportu, es situat in Otopeni.

## Sport
In li annu 2023 evenit inter li 5-im e 10-im de decembre 2023 li Europan championatu de natation in li curt piscine in Otopeni.
Mark Duplass

**Mark David Duplass** es un actor, film-director, producent e autor de filmes de cinema e television del USA. Il nascet ye li 7-im de decembre 1976 in New Orleans, Louisiana e ludet quam actor li rol del psichopatic mortator in li horror-film Creep in li annu 2014 e su continuation Creep 2 in li annu 2017. Il anc esset li co-autor in ambi filmes.

Mark Duplass es activ quam actor desde li annu 1996. Il ludet anc in li filmes  Humpday (2009), The League (2009–2015), Greenberg (2010), The Mindy Project (2012–2014), Safety Not Guaranteed (2012), Tammy (2014), The One I Love (2014), The Lazarus Effect (2015), Togetherness (2015–2016), Blue Jay (2016), Tully (2018), Goliath (2018–2019), Paddleton (2019), Bombshell (2019) e Language Lessons (2021).

In li annu 1996 il fundat con su fratre Jay Duplass li film-firma *Duplass Brothers Productions*. Mark Duplass scrit e directet con su fratre li filmes The Puffy Chair (2005), Baghead (2008), Cyrus (2010), Jeff, Who Lives at Home (2011) e  The Do-Deca-Pentathlon (2012).

Mark Duplass es anc activ quam musico. Il es li cantator del índependent rock-musica gruppe Volcano, I'm Still Excited!!

Mark Duplass es maritat con li actoressa Katie Asselten, qui anc ludet in su film The Puffy Chair (2005). Li cuple have du infantes.
Radosław Sikorski

**Radosław Tomasz "Radek" Sikorski** es un politico de Polonia. Il nascet li 22-im de februar 1963 in li Bydgoszcz e il es desde li 13-im de decembre 2023 denov ministre por externi aferes de Polonia . Radosław Sikorski ja esset inter 16-im de novembre 2007 til 22-im de septembre 2014 ministre por externi aferes de Polonia. Il es membre del liberal partise Cives Platform.

## Personal e professional vive
In li annu 1981 Radosław Sikorski esset activ in li resistentie movement contra li comunist regíme. In li annu 1982 il forlassat Polonia e studiat  filosofie, political scientie e economie in Oxford. In li annu 1986 Sikorki recivet li civitá del Reyatu Unit, ma in li annu 2006 il abandonat li civitá del Reyatu Unit por devenir ministre in Polonia. 

Pos su studies Radosław Sikorski laborat quam jurnalist e mem esset corespondente in Afganistan. Radosław Sikorski retornat in li annu 1989 a Polonia e laborat por li ministre de defense e li ministre por externi aferes de Polonia. Inter 2002 e 2005 il laborat quam analitico in Washington, D.C. in li Unit States de America.

Radosław Sikorski es maritat con li US-american historico Anne Applebaum e li cuple have du filios.

## Polical cariera
* 2005-2007  Radosław Sikorski esset membre del national-conservativ partise Jure e Justicie.
* 2007 Radosław Sikorski devenit membre del liberal partise Cives Platform.
* 2005-2015 Radosław Sikorski esset membre del parlament de Polonia.
* 2007-2014 Radosław Sikorski esset ministre por externi aferes de Polonia in li guvernament de Donald Tusk.
* 2014-2015 Radosław Sikorski esset presidente del parlament de Polonia.
* 2019-2023 Radosław Sikorski esset membre del Europan Parlament por Polonia.
* 2023 Radosław Sikorski ye li 13-im de decembre 2023 denov devenit ministre por externi aferes de Polonia in li guvernament de Donald Tusk.
Markéta Jeřábková

**Markéta Jeřábková** es un professional handball-lusora de Tchekia. Ella nascet li 8-im de februar 1996 in Plzeň e ella lude desde li annu 2023 por li danes club Ikast Håndbold.

Markéta Jeřábková es 1,75 metres alt. Ella lude handball desde li etá de six annus. Su fratre Jakub Jeřábek es un professional lusor de Hockey sur glacie.

## Clubs
* 2002–2013	HC Plzeň
* 2013–2018	DHK Baník Most
* 2018–2020	Érd NK (Hungaria)
* 2020–2021	Thüringer HC (Germania)
* 2021–2023	Vipers Kristiansand (Norvegia)
* 2023–	Ikast Håndbold (Dania)

## International
Markéta Jeřábková lude desde li 11-im de septembre 2018 por li National representation de Tchekia in li handball por féminas. Til li 22-im de octobre 2023 ella ludet 91 vezes por por li National representation de Tchekia in li handball por féminas e jettat 423 goles. Markéta Jeřábková partiprendet con li National representation de Tchekia in li handball por féminas in li championatu mundal de handball por féminas 2023 in Dania, Norvegia e Svedia e anc in li championatus mundal de handball por féminas 2015, 2017 e 2019. Markéta Jeřábková anc partiprendet in li championatus europan de handball por féminas in li annus 2016 e 2018.

## Successes
* 2021 e 2022 Handball-lusora del annu in Germania.
Patrick Moore

*Sir Patrick Alfred Caldwell-Moore *' es un autor  e astrom del Reyatu Unit. Il nascet li 4-im de marte 1923 in  Pinner, Middle Sussex e morit ye li 9-im de decembre 2012 in Selsey, West Suffex.

Patrik Moore esset autor de mult sciential articules e libres de scientic fiction.
Minerva-Fabienne Hase

**Minerva-Fabienne Hase** es un sportista de patinage artistic de Germania. Ella nascet li 10-im de junio 1999 in Berlin e ella victet in li marte 2024 che li championatu mundal de patinage artistic in li annu 2024 in Montréal (Canada) in li competition por pares con su partner Nikita Volodin li bronze-medallie.

Desde li seson 2016/2017 Minerva-Fabienne Hase concentrat se al partinage artistic por pares.

Inter 2014 e 2022 li partner de Minerva-Fabienne Hase esset Nolan Seegert. Li pare victet trivez li german championatu in patinage artistic por pares. In li annu 2022 Hase e Seegert finit ye li quinesim rang in li Championatu mundal por patinage artistic 2022.

Desde li septembre 2023 Nikita Volodin es li partner de Minerva-Fabienne Hase. Li parte victet 2023 in tri competitiones del Grand Prix de patinage artistic e li finale del Grand Prix de patinage artisic in Beijing.

In li annu 2024 Minerva-Fabienne Hase finit in li championatu europan de patinage artistic por pares con su partner Nikita Volodin ye li quinesim rang. Li competition evenit in li januar 2024 in Kaunas (Lituania).

In li championatu mundal de patinage artistic 2024 in Montréal (Canada) Minerva-Fabienne Hase ganiat in li competition por pares con su partner Nikita Volodin li bronze-medallie. In li championatu mundal de patinage artistic in Boston Minerva-Fabienne Hase ganiat in li competition por pares con su partner Nikita Volodin li argente-medallie.

In li Olimpic Ludes de Hiverne 2026 in Milano e Cortina D'Ampezzo Minerva-Fabienne Hase ganiat in li competition por pares con su partner Nikita Volodin li bronze-medallie.

Minerva-Fabienne Hase es 167 centimetres alt. Su club de patinage artistic es SC Berlin.
Miroslav Aleksić

**Miroslav Aleksić** (in serb cirilic scrit: Мирослав Алексић) es un politico de Serbia. Il nascet li 6-im de august 1978 in Kruševac e il es desde li 6-im de august 2023 presidente del Popular Movement de Serbia, quel es in oposition al presidente Aleksandar Vučić e su Serb Progressiv Partise. 

## Personal e professional vive
Miroslav Aleksić studiat economie in Kosovska Mitrovica e Novi Sad.

## Political cariera
* 2012-2016 Miroslav Aleksić esset borgomastro de Trstenik.
* 2016-2020 Miroslav Aleksić esset membre del parlament por li Popular Partise.
* 2022 Miroslav Aleksić es electet denov in li parlament de Serbia.
* 2023 Miroslav Aleksić devenit ye li 6-im de august 2023 presidente del Popular Movement de Serbia.
Valerii Zaluzhnyi

**Valerii Fedorovych Zaluzhnyi ** (ukranian scrit: Вале́рій Фе́дорович Залу́жний) es un professional oficero e generale de Ukraina. Il nascet li 8-im de julí 1973 in Zviahel (til 2022 Novohrad-Volynsky) e il esset inter li 8-im de julí 2021 e li 8-im de februar 2024 chef-comandante del Armat Forties de Ukraina (oficial nómine del armé de Ukraina. Valerii Zaluzhnyi esset tre populari in Ukraina.

## Personal e professional vive
Inter 2005 e 2007 Valerii Zaluzhnyi studiat al National Academie de Defende de Ukraina in Kiev. Il labora desde li annu 1997 che li Armat Forties de Ukraina.

Li moc-nómine de Valerii Zaluzhnyi es *li generale ferrin*. Il combattet in li guerre in li Donbass 2014 e in li atacca de Russia contra Ukraina contra Russia.

Valerii Zaluznyi es maritat con Olena e li cuple have du filias.

## Militari cariera
* 2010 Valerii Zaluzhyni devenit leutnante-colonel.
* 2017 Valerii Zaluzhnyi devenit major-generale.
* 2021 Valerii Zaluzhnyi devenit leutnante-generale e ye li 27-im de julí 2021 il devenit chef-comandante del Armat Forties de Ukraina
* 2022 Valerii Zaluzhnyi devenit ye li 4-im de marte 2022 generale.
* 2023 Valerii Zaluzhyni cricicat li militari politica del presidente del Ukraina Volodymyr Zelensky in li novembre 2023. 
* 2024 Presidente Volodymyr Zelensky desingageat Valerii Zaluzhnyi ye li 8-im de februar 2024.
Charles Dickens

**Charles John Huffam Dickens** esset un anglesi autor. Il nascet li 7-im de februar 1812 in Portsmouth, Hampshire (Anglia) e morit li 19-im de junio 1870 in Higham, Kent. On es considerat quam max important anglesi autor del victorian era.

Charles Dickens devenit famosi pro su social critic romanes.

## Ovre

### Romanes
* 1837-1839 Oliver Twist
* 1838-139 Nicholas Nickleby
* 1840-1841 The Old Curiosity Shop
* 1841 Barnaby Rudge 
* 1843 A Christmas Carol
* 1847/1848 Dombey and Son
* 1849/1850 David Copperfield
* 1859 A Tale of two Cities
* 1852/1853 Bleak House
* 1860/1861 Great Expectations
Kurt Weill

**Kurt Julian Weill** esset un german compositor. Il nascet li 2-im de marte 1900 in Dessau e morit li 3-im de april 1950 in New York (USA). Kurt Weill devenit famosi pro su colaboration con li german poete e dramaturg Bertolt Brecht.

Kurt Weill esset de judeic orígine e pro to il fugit de Germania a Francia e plu tard al Unit States de America pro li anti-semitic politica del nationalsocialist guvernament. Il devenit cive del USA in li annu 1943.

## Ovre
Li ovre de Weill consiste de óperas, operettes, musica por ballette, musicals e ovre por orchestres e canzones.

Su max famosi ovres esset Die Dreigroschenoper con Bertolt Brecht  (1928), *Aufstieg und Fall der Stadt Mahagonny* (1930) e *Die sieben Todsünden* (1933).
Charles Baudelaire

**Charles Baudelaire** esset un frances autor e poet. Il nascet li 9-im de april 1821 in Paris e morit li 31-im de august 1867 in Paris. Charles Baudelaire es egardat quam un del max important poetes de Francia.

## Ovres
Li max famosi ovre de Charles Baudelaire es su colections de poemas Les Fleurs du Mal (Li flores del mal), quel esset publicat inter 1867 e 1868 in tri versiones. Baudelaire anc laborat quam traductor de racontes de Edgar Allan Poe.
Jeddah

**Jeddah** (arabجدّة) es un cité in Saudi Arabia. It es situat in west del land al marborde del Rubi Mare e it es li max important portu de Saudi Arabia al Rubi Mare. Jeddah apartene al Provincia Mekka e Jeddah es situat 72 kilometres ost del cité Mekka.

Por mult peregrinantes es li portu al sant cité del islam Mekka. Pro to Jeddah have un grand international aeroportu.

Jeddah have 3.712.917 (2022) habitantes e un area de 1320 quadrat-kilometres. 

## Sport
Li football-club Ittihad FC have su hem in Jeddah. In li annu 2023 li championatu mundal de clubes de FIFA evenit in Jeddah.
Jean-Paul Sartre

**Jean-Paul Sartre** esset un autor e filosof de Francia. Il nascet li 21-im de junio 1905 in Paris e morit li 15-im de april 1980 in Paris. Il ganiat li Nobel Premie de litteratura in li annu 1964, ma il ne volet acceptar it. Jean-Paul Sartre es li maxim important pensator e representante del filosofie del existentialisme e esset critico de religiones.

Jean-Paul Sartre studiat al universitá École Normale Supérieure (ENS) in Paris. Politicalmen Sartre havet grand simpatie por li comunisme.

Jean-Paul Sartre esset por mult annus in un relation con li autoressa e filosofa Simone de Beauvoir.

## Ovre
Jean-Paul Sartre scrit litterari e filosofic ovres.

Su max famosi litterari ovres es:
* 1938 La nausée (Li nausea)
* 1939 Le mur (Li mur)
* 1943 Les mouches (Li moscas)
* 1944 Huis-clos 
* 1948 Les mains sales (Li manus sordid)
Albert Camus

**Albert Camus** esset un autor e filosof de Francia. Il nascet li 7 im de novembre 1913 in Mondovi (hodie: Dréan) in Frances-Algeria e morit ye li 4-im de januar 1960 in Villeblevin. Il ganiat li Nobel Premie de litteratura in li annu 1957. Albert Camus esset un representante del filosofie del existentialisme e esset critico de religiones.

Albert Camus studiat al universitá de Alger filosofie. Policalmen il havet grand simpatie por li comunisme.

Albert Camus esset duvez maritat. Inter 1934 e 1936 con Simone Híe

## Ovre
* Li foreno
* Li peste
* Li mite de Sisyphus
* Li rebelle
Wolfgang Schäuble

**Wolfgang Schäule** esset un politico de Germania. Il nascet li 18-im de septembre 1942 in Freiburg im Breisgau e morit ye li 26-im de decembre 2023 in Offenburg. Wolfgang Schäuble esset membre del Cristan Democratic Union de Germania.

## Personal e professional vive
Wolfgang Schäuble studiat jurisprudentie e economie in Freiburg im Breisgau e Hamburg.

In li annu 1990 Schäuble esset victime de un attentate. Il supervivet, ma esset handicapat e devet usar un rul-stul.

Wolfgang Schäuble esset maritat desde li annu 1989 con Ingeborg Hensle. Li cuple havet quar infantes.

## Political carriera
* 1972-2023 Wolfgang Schäuble esset membre del parlament de Germania.
* 2005-2009 Wolfgang Schäuble esset ministre por interni aferes de Germania in li guvernament de Angela Merkel.
* 2009-2017 Wolfgang Schäuble esset ministre por financies de Germania in li guvernament de Angela Merkel.
* 2017-2021 Wolfgang Schäuble esset presidente del parlament de Germania.
Luzern

**Luzern** es un cité in Svissia. It es situat in li centre del land al nord-west rive del Lago del Quar Cantones . Luzern es li cité capital del Canton de Luzern .

Luzern have 83.840 (2022) habitantes e have un area de 29,10 quadrat-kilometres.

## Sport
Li football-club FC Luzern lude in li max alt football-liga de Svissia.
Ingrid Steeger

**Ingrid Steeger**, nascet quam *Ingrid Anita Stengert*, esset un actoressa  television e cinema e cantatora de Germania. Ella nascet ye li 1-im de april 1947 in Berlin e morit ye li 22-im de decembre 2023 in Bad Hersfeld.

Pos li scola Ingrid Steeger laborat quam foto-modelle. Ingrid Steeger devenit famosi in Germania per su rol de *Gaby* in li comedie-serie Klimbim in li german television inter 1973 e 1979. Ella esset in li annus 1970 un sexual simbol in Germania. Ingrid Steeger comensat su cariera quam actoressa per luder in erotic filmes.

Inter 1992 e 1993 Ingrid Steeger ludet in li successosi serie de television *Der große Bellheim* li rol de Mona Stengel.

Inter 1973 e 1974 Ingrid Steeger esset maritat con Lothar E. Stickelbrucks.
Viola Amherd

**Viola Patricia Amherd** es un féminin politico de Svissia. Ella nascet li 7-im de junio 1962 in Brig-Glis (Canton de Vallais) e es desde li 1-im de januar 2024 ella es li presidente de Svissia. Viola Amherd es membre del partise Li Centre.

## Personal e professional vive
Viola Amherd jurisprudentie in Fribourg. Ella laborat quam avocate e notario.  

Viola Amherd ne es maritat e habita in Brig-Glis. 

## Political carriera
Viola Amherd esset til li annu 2021 membre del Cristan Democratic Populpartise de Svissia.
* 1993-1996 Viola Amherd esset membre in li local guvernament de Brig-Glis.
* 1997-2000 Viola Amherd esser presidente del local guvernament de Brig-Glis.
* 2000-2012  Viola Amherd esser vice-presidente del local guvernament de Brig-Glis.
* 2019 Viola Amherd devenit membre del Consilie Federal de Svissia, quel es li national guvernament del land. Ta ella es li ministra por defense, civil protection e sport.
* 2021 Viola Amherd devenit membre del partise Li Centre.
* 2023 Viola Amherd esset vice-presidente de Svissia.
* 2024 Viola Amherd devenit presidente de Svissia
Paul Herwig

**Paul Herwig** es un actor de television e teatre de Germania. Il nascet ye li 10-im de april 1970 in Berlin e es activ quam actor desde li annu 1984.

In li etá de 14 annus Paul Herwig ludet in un episode del serie de television Schwarzwaldklinik. Pos li scola il studiat acter in Hannover e inter 1995 e 2001 il laborat quam actor de teatre in München. Inter li annud 2008 e 2013 Paul Herwig habitat in London e laborat quam índependent actor. Desde li annu 2013 il labora quam actor de teatre in Hamburg e desde li annu 2022 anc in Berlin.

Paul Herwig ludet in mult series e filmes de television in Germania.
Teresa Klamert

**Teresa Klamert** es un actoressa de television e teatre de Germania. Ella nascet li 22-im de julí 1992 in München e ella ludet in diversi series de television de Germania quam Forsthaus Falkenau inter 2007 e 2013 e Das Traumschiff (Episode 99 *Utah* 2023).

Pos li scola Teresa Klamert translocat a London. Ta ella studiat jurnalisme por moda e anc acter al Royal Central School of Speech and Drama

Teresa Klamert anc labora quam actoresse de teatre. Ella parla german, anglesi e italian  e habita in München. 

Teresa Klamert have un filia *Lola Emilia Vittoria Klamert*, qual nascet in li annu 2023

## Filmografie
* 2007–2013 Forsthaus Falkenau(Serie de television) quam  *Jenny Leitner*.
* 2008 Sturm der Liebe (Serie de television)
* 2010 Meine wunderbare Familie (Serie de television) quam Lilly Sander)
* 2011 Rosamunde Pilcher – Gefährliche Brandung (quam Mia)
* 2012 München 7 – Die Wüstenblume (quam Lotti)
* 2012–2014 Der Alte (tri episodes)
* 2013 Krimi.de (un episode quam Isabel)
* 2013 Hammer & Sichl (tri episodes quam Micha)
* 2014: dahoam is dahoam (quam Lisa)
* 2014 SOKO 5113 (un episode quam Lena Faltermeier)
* 2016 Rosamunde Pilcher – Argentinischer Tango (quam Amanda)
* 2016 e 2019: Kreuzfahrt ins Glück – Hochzeitsreise nach Apulien, Hochzeitsreise in die Normandie
* 2017 In aller Freundschaft – Die jungen Ärzte (Serie de television, un episode)
* 2017 WaPo Bodensee (Serie de television, un un episode)
* 2018 Die Rosenheim-Cops (Serie de television, episode)
* 2019 Marie fängt Feuer – Lügen und Geheimnisse
* 2019 Eine Hochzeit platzt selten allein (Film de television)
* 2020 Die Rosenheim-Cops (Serie de television, un episode)
* 2021 SOKO Stuttgart (Serie de television, un episode)
* 2021 Killing Eve (Serie de television, un episode)
* 2022 Lena Lorenz – Freiheit
* 2023 In aller Freundschaft (Serie de television, un episode)
* 2023 Das Traumschiff in li episode 99 – Utah quam Annika Becker

## Referenties


## Externi ligamentes
* Informationes del agentura SPR pri Teresa Klamert
* Págine de Facebook de Teresa Klamert
Matthias Nölke

**Matthias Nölke** es un liberal politico de Germania. Il nascet li 8-im de januar 1980 in Kassel e esset inter 2020 e 2021 membre del parlament de Germania por li liberal Líber Democratic Partise de Germania. Matthias Nölke esset inter li iniatiatores de un votation intern de su partise pri li exeada de su partise ex li coalition guvernamental con li Socialdemocratic Partise de Germania e li radical-ecologic partise Alliantie'90/Li Verdes ye li fine del annu 2023. Li votation intern fallit, ma atinget un bon resultate.

Matthias Nölke es li chef del organisation del Líber Democratic Partise de Germania in li cité Kassel.

## Personal e professional vive
Matthias Nölke studiat jurisprudentie in Göttingen. Desde li annu 2004 il laborat quam comerciante.

## Political cariera
* 1998 Matthias Nölke devenit membre del liberal Líber Democratic Partise de Germania.
* 2016 Matthias Nölke esset electet in li consilie municipal del cité Kassel.
* 2020-2021 Matthias Nölke esset membre del parlament de Germania.
* 2023 Matthias Nölke devenit chambellan del cité Kassel e esset inter de initiatores de un votation intern de su partise pri li exeada de su partise ex li coalition guvernamental con li Socialdemocratic Partise de Germania e li radical-ecologic partise Alliantie'90/Li Verdes ye li fine del annu 2023.
* 2024 Malgré to li votation intern fallit strettmen, Nölke demandat un changeament in li politica de su partise pri li coalition guvernamental.
Ben Nevis

Li **Ben Nevis** (scot-gallesi: Beinn Nibheis) es li max alt monte de Scotia e del Reyatu Unit. It es situat 7 kilometres ost del cité Fort William in li montania Grampian Mountains. Li Ben Nevis have un altore de 1345 metres. 

Li Ben Nevis esset montat por li unesim vez in li annu 1771 per li botanico James Robertson.
Kida Khodr Ramadan

**Kida Khodr Ramadan** es un actor de television e cinemá de Germania. Il nascet ye li 8-im de octobre 1976 in Beirut (Libano) e es activ quam actor desde li annu 2003. Kida Khodr Ramadan es de libanes orígine e devenit famosi per li rol del chef de un libanes criminal clan in li serie de televsiion de Warner TV serie 4Blocks inter 2017 e 2019.

Kida Khodr Ramadan ne finit li scola e ganiat pecunie per presentationes sur li strada.

Li familie de Kida Khodr Ramadan fugit de Libano a Berlin. Il es maritat con Meyhem e have six infantes.
Bequia

**Bequia** es un insul in li Caribica quel apartene a Sant Vincent e li Grenadines. It es li max grand insul in li parte del Grenadines, queles es parte del state Sant Vincent e li Grenadines. Bequia es situat circa 14 kilometres sud del insul Sant Vincent. Li nómine Bequia significa in li lingue Arawak *Insul del Nubes*.

Bequia have un area de 18 quadrat-kilometres e circa 5.000 habitantes. Li max grand cité es li portu Port Elizabeth. 

Por li economie del insul li turisme lude un important rol. Bequia have un litt aeroportu.